KOMISSION TÄYTÄNTÖÖNPANOPÄÄTÖS (EU) 2020/1106,

annettu 24 päivänä heinäkuuta 2020,

määräaikaisen kokeen järjestämisestä neuvoston direktiivien 66/401/ETY, 66/402/ETY, 2002/54/EY ja 2002/57/EY mukaisesti virallisessa valvonnassa tehtävän viljelystarkastuksen virallisesta tarkastusprosentista perussiementen, perussiemeniä aikaisempaa sukupolvea olevien jalostettujen siementen sekä varmennettujen siementen osalta

(tiedoksiannettu numerolla C(2020) 4955)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 13 a artiklan,

ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (2) ja erityisesti sen 13 a artiklan,

ottaa huomioon juurikkaiden siementen pitämisestä kaupan 13 päivänä kesäkuuta 2002 annetun neuvoston direktiivin 2002/54/EY (3) ja erityisesti sen 19 artiklan,

ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (4) ja erityisesti sen 16 artiklan,

sekä katsoo seuraavaa:

(1) Rehukasvien, viljakasvien, juurikkaiden sekä öljy- ja kuitukasvien varmennetuille siemenille tehdään virallisesti valvottu viljelystarkastus direktiivien 66/401/ETY, 66/402/ETY, 2002/54/EY ja 2002/57/EY mukaisesti. Viljelyksellä tarkastetaan virallisesti vähintään 5 prosenttia tällaisten siementen kasvustosta, jäljempänä ’kiinteä 5 prosentin vähimmäisosuus’.

(2) Perussiemenet ja perussiemeniä aikaisempaa sukupolvea olevat jalostetut siemenet sertifioidaan varmennetuiksi siemeniksi, jos kaikille näiden siementen kasvustoille, jäljempänä ’kiinteä 100 prosentin osuus’, on tehty viralliset viljelystarkastukset, jotka täyttävät direktiiveissä 66/401/ETY, 66/402/ETY, 2002/54/EY ja 2002/57/EY vahvistetut edellytykset.

(3) Komission täytäntöönpanopäätöksen 2012/340/EU (5) perusteella äskettäin järjestetyssä määräaikaisessa kokeessa osoitettiin, että valtuutettujen ja koulutettujen siemenyritysten tarkastajien virallisessa valvonnassa suorittama viljelystarkastus on parempi vaihtoehto viralliselle viljelystarkastukselle myös perussiementen ja perussiemeniä aikaisempaa sukupolvea olevien jalostettujen siementen osalta. Siemenkasvustojen vahvistetun 5 prosentin osuuden virallinen tarkastus oli riittävä sen osoittamiseksi, että virallisesti valvottujen viljelystarkastusten taso voi olla asianmukainen myös perussiementen ja perussiemeniä aikaisempaa sukupolvea olevien jalostettujen siementen osalta. Lisäparannukset voivat kuitenkin olla mahdollisia, kun otetaan huomioon siementen toimittajien toiminta.

(4) Virallisesta valvonnasta annetussa Euroopan parlamentin ja neuvoston asetuksessa (EU) 2017/625 (6), jolla luodaan yhdenmukaistetut unionin puitteet virallisen valvonnan järjestämiselle koko elintarvikeketjussa, edellytetään, että toimivaltaiset viranomaiset suorittavat virallista valvontaa kaikkien toimijoiden osalta säännöllisesti, riskiperusteisesti ja sopivalla tiheydellä. Näiden sääntöjen soveltamisesta saatujen kokemusten perusteella olisi tutkittava mahdollisuutta suorittaa virallisen valvonnan puitteissa viljelyksen siemenkasvustojen virallinen tarkastus riskiperusteisen lähestymistavan mukaisesti määritetyllä tiheydellä myös direktiivien 66/401/ETY, 66/402/ETY, 2002/54/EY ja 2002/57/EY nojalla.

(5) Toimivaltaisten viranomaisten osalta virallisen valvonnan puitteissa tehtävien tarkastusten tiheyden suunnittelu, jossa otetaan huomioon tietyt siementen toimittajien toimiin ja aiempiin vaatimustenmukaisuutta koskeviin tuloksiin liittyvät riskikriteerit, voi olla parempi vaihtoehto varmennettuihin siemeniin sovellettavalle kiinteälle 5 prosentin vähimmäisosuudelle. Äskettäin tehdyn määräaikaisen kokeen seurauksena sitä olisi testattava myös perussiementen ja perussiemeniä aikaisempaa sukupolvea olevien jalostettujen siementen osalta, joista tarkastetaan virallisesti 100 prosenttia.

(6) Asiasta vastaavien jäsenvaltioiden virallisten elinten olisi virallisten tarkastuksiensa tiheyden suunnittelussa otettava huomioon tietyt siementen toimittajien toimiin ja aiempiin vaatimustenmukaisuutta koskeviin tuloksiin liittyvät riskikriteerit. Tätä varten on tarpeen vahvistaa yhdenmukaiset kriteerit. Tästä syystä olisi järjestettävä määräaikainen koe tämän vaihtoehdon arvioimiseksi.

(7) On tarpeen vapauttaa kokeeseen osallistuvat jäsenvaltiot velvollisuudesta suorittaa virallisia viljelystarkastuksia kiinteälle 100 prosentin osuudelle perussiemenistä ja perussiemeniä aikaisempaa sukupolvea olevista jalostetuista siemenistä sekä velvollisuudesta tarkastaa kiinteä 5 prosentin vähimmäisosuus varmennettujen siementen siemenkasvustoista virallisen valvonnan puitteissa direktiivien 66/401/ETY, 66/402/ETY, 2002/54/EY ja 2002/57/EY mukaisesti.

(8) Kokeeseen osallistuvien jäsenvaltioiden olisi raportoitava vuosittain komissiolle ja jäsenvaltioille, jotta ne voivat pitää muut jäsenvaltiot ja komission ajan tasalla ja helpottaa kokeen edistymisen arviointia ja seurantaa.

(9) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Kohde 1. Unionin tasolla järjestetään määräaikainen koe, jäljempänä ’koe’, jossa arvioidaan direktiivien 66/401/ETY, 66/402/ETY, 2002/54/EY ja 2002/57/EY säännösten, jotka luetellaan tämän artiklan 2 kohdassa, nojalla virallisessa valvonnassa tehtävän viljelystarkastuksen puitteissa suoritettavan perussiementen, perussiemeniä aikaisempaa sukupolvea olevien jalostettujen siementen ja varmennettujen siementen tuotantoon tarkoitettujen viljelykasvustojen virallisen tarkastuksen osalta, a) olisiko tämän päätöksen 3 artiklan mukaisesti toteutettu riskiperusteinen lähestymistapa parempi vaihtoehto seuraavien tarkastamiselle: i) varmennettujen siementen osalta kiinteä 5 prosentin vähimmäisosuus siemenkasvustoista; ii) perussiementen ja perussiemeniä aikaisempaa sukupolvea olevien jalostettujen siementen osalta kiinteä 100 prosentin osuus siemenkasvustoista, ja b) ovatko tämän päätöksen 3 artiklan 1 kohdassa säädetyt riskinarviointikriteerit asianmukaisia. 2. Edellä 1 kohdassa tarkoitetut säännökset ovat seuraavat: a) direktiivin 66/401/ETY 2 artiklan 1 kohdan B alakohdan 1 alakohdan d alakohta, 2 artiklan 3 kohdan A alakohdan c alakohta ja 14 a artiklan a alakohta sekä sen liitteessä I oleva 6 kohta; b) direktiivin 66/402/ETY 2 artiklan 1 kohdan C alakohdan d alakohta, 2 artiklan 1 kohdan C a alakohdan c alakohta, 2 artiklan 1 kohdan D alakohdan 1 alakohdan d alakohta, 2 artiklan 1 kohdan D alakohdan 2 alakohdan b alakohta, 2 artiklan 1 kohdan D alakohdan 3 alakohdan c alakohta, 2 artiklan 3 kohdan A alakohdan c alakohta ja 14 a artiklan a alakohta sekä sen liitteessä I oleva 7 kohta; c) direktiivin 2002/54/EY 2 artiklan 1 kohdan c alakohdan iv alakohta, 2 artiklan 3 kohdan A alakohdan c alakohta ja 21 artiklan a alakohta sekä sen liitteessä I olevan A osan 4 kohta; d) direktiivin 2002/57/EY 2 artiklan 1 kohdan c alakohdan iv alakohta, 2 artiklan 1 kohdan d alakohdan 1 alakohdan ii alakohta, 2 artiklan 1 kohdan d alakohdan 2 alakohdan iii alakohta, 2 artiklan 5 kohdan A alakohdan c alakohta ja 18 artiklan a alakohta sekä sen liitteessä I oleva 5 kohta.

2 artikla Jäsenvaltioiden osallistuminen Kaikki jäsenvaltiot voivat osallistua kokeeseen. Jäsenvaltioiden, jotka päättävät osallistua kokeeseen, jäljempänä ’osallistuvat jäsenvaltiot’, on ilmoitettava komissiolle ja muille jäsenvaltioille, mitä lajeja, luokkia ja alueita niiden osallistuminen koskee, sekä mahdolliset rajoitukset. Osallistuvat jäsenvaltiot voivat lopettaa osallistumisensa milloin tahansa ilmoittamalla siitä komissiolle.

3 artikla Riskinarviointi 1. Jäsenvaltioiden on suoritettava siementen toimittajia koskeva riskinarviointi ja mukautettava virallisten tarkastustensa laajuutta vastaavasti siten, että virallisen valvonnan alaiseen viljelystarkastukseen otetaan 1–100 prosenttia siemenkasvustoista. Siementen toimittajia koskevassa riskinarvioinnissa on otettava huomioon seuraavat perusteet: a) lajit ja tuotantomenetelmät; b) tuotantoalue ja viljelysten lukumäärä; c) siementen toimittajan valvonnassa toteutettavat toimet; d) toimien tai toimintojen sijaintipaikat; e) tiedot, jotka osoittavat, että siementen käyttäjiä voidaan mahdollisesti johtaa harhaan, erityisesti siementen tunnistettavuuden, terveyden ja laadun, ominaisuuksien, koostumuksen, määrän, alkuperämaan tai -alueen sekä tuotantomenetelmän osalta; f) siementen toimittajien kasvustoille aiemmin tehtyjen virallisten tarkastusten ja jälkitarkastusten tulokset ja 2 kohdassa säädetyn vaatimuksen noudattaminen; g) siementen toimittajien, erityisesti valtuutetun viljelystarkastajan tai siementen toimittajien pyynnöstä kolmannen osapuolen, tekemien tarkastusten, joihin sisältyy tarvittaessa myös yksityisiä laadunvarmistusjärjestelmiä, luotettavuus ja tulokset 2 kohdassa säädetyn vaatimuksen noudattamisen varmistamiseksi; h) kaikki tiedot, jotka saattavat viitata 2 kohdassa säädetyn vaatimuksen noudattamatta jättämiseen. 2. Virallisesti tarkastettava kasvusto on kasvatettava siemenistä, joille on tehty direktiivien 66/401/ETY, 66/402/ETY, 2002/54/EY ja 2002/57/EY mukainen virallinen jälkitarkastus. 3. Kasvustoista saaduista siemeneristä otetuista näytteistä osa on otettava virallista jälkitarkastusta varten sekä tarvittaessa lajikkeen tunnistamiseksi ja lajikeaitouden määrittämiseksi laboratoriossa tehtävää virallista siementarkastusta varten. Jäsenvaltioiden on yksilöitävä siemenerät, joiden osalta on tehty viralliset tarkastukset 1 kohdassa vahvistetun riskiperusteisen lähestymistavan mukaisesti. 4. Osallistuvien jäsenvaltioiden on verrattava saman viljelyksen saman kasvuston osalta kiinteää 5 prosentin vähimmäisosuutta siemenkasvustoista, joihin sovelletaan virallisia tarkastuksia, kasvustojen ja korjattujen siementen riskiperusteiseen viralliseen tarkastukseen, jonka osalta ei ole asetettu kiinteää vähimmäismäärää.

4 artikla Poikkeukset direktiiveistä 66/401/ETY, 66/402/ETY, 2002/54/EY ja 2002/57/EY Poiketen siitä, mitä direktiiveissä 66/401/ETY, 66/402/ETY, 2002/54/EY ja 2002/57/EY säädetään, osallistuvat jäsenvaltiot vapautetaan kokeita varten perussiementen ja perussiemeniä aikaisempaa sukupolvea olevien jalostettujen siementen virallista viljelystarkastusta ja varmennettujen siementen virallista tarkastusta koskevista velvoitteista, joista säädetään seuraavissa säännöksissä: 1) direktiivin 66/401/ETY 2 artiklan 1 kohdan B alakohdan 1 alakohdan d alakohta, 2 artiklan 3 kohdan A alakohdan c alakohta ja 14 a artiklan a alakohta sekä sen liitteessä I oleva 6 kohta; 2) direktiivin 66/402/ETY 2 artiklan 1 kohdan C alakohdan d alakohta, 2 artiklan 1 kohdan C a alakohdan c alakohta, 2 artiklan 1 kohdan D alakohdan 1 alakohdan d alakohta, 2 artiklan 1 kohdan D alakohdan 2 alakohdan b alakohta, 2 artiklan 1 kohdan D alakohdan 3 alakohdan c alakohta, 2 artiklan 3 kohdan A alakohdan c alakohta ja 14 a artiklan a alakohta sekä sen liitteessä I oleva 7 kohta; 3) direktiivin 2002/54/EY 2 artiklan 1 kohdan c alakohdan iv alakohta, 2 artiklan 3 kohdan A alakohdan c alakohta ja 21 artiklan a alakohta sekä sen liitteessä I olevan A osan 4 kohta; sekä 4) direktiivin 2002/57/EY 2 artiklan 1 kohdan c alakohdan iv alakohta, 2 artiklan 1 kohdan d alakohdan 1 alakohdan ii alakohta, 2 artiklan 1 kohdan d alakohdan 2 alakohdan iii alakohta, 2 artiklan 5 kohdan A alakohdan c alakohta ja 18 artiklan a alakohta sekä sen liitteessä I oleva 5 kohta.

5 artikla Raportointi 1. Osallistuvien jäsenvaltioiden on toimitettava komissiolle ja muille jäsenvaltioille kertomus 3 artiklan mukaisesti suoritetun kokeen kunkin vuoden tuloksista viimeistään 31 päivänä maaliskuuta seuraavana vuonna. 2. Kokeen päätyttyä ja joka tapauksessa osallistumisensa päätyttyä osallistuvien jäsenvaltioiden on esitettävä komissiolle ja muille jäsenvaltioille loppuselvitys kokeen tuloksista, viimeistään 31 päivänä maaliskuuta seuraavana vuonna. Raporttiin voi sisältyä muita tietoja, jotka osallistuvat jäsenvaltiot katsovat oleellisiksi kokeen tarkoitus huomioon ottaen.

6 artikla Kokeen kesto Koe alkaa 1 päivänä elokuuta 2020 ja päättyy 31 päivänä heinäkuuta 2027.

7 artikla Osoitus Tämä päätös on osoitettu kaikille jäsenvaltioille.

Tehty Brysselissä 24 päivänä heinäkuuta 2020. Komission puolesta Stella KYRIAKIDES Komission jäsen

(1) EYVL 125, 11.7.1966, s. 2298/66; suomenk. erityispainos: Luku 03 Nide 001 s. 131.

(2) EYVL 125, 11.7.1966, s. 2309/66; suomenk. erityispainos: Luku 03 Nide 001 s. 142.

(3) EYVL L 193, 20.7.2002, s. 12.

(4) EYVL L 193, 20.7.2002, s. 74.

(5) Komission täytäntöönpanopäätös 2012/340/EU, annettu 25 päivänä kesäkuuta 2012, perussiementen ja perussiemeniä aikaisempaa sukupolvea olevien jalostettujen siementen virallisesti valvottua viljelystarkastusta koskevan määräaikaisen kokeen järjestämisestä neuvoston direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisesti (EUVL L 166, 27.6.2012, s. 90).

(6) Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus). EUVL L 95, 7.4.2017, s. 1.